stanford-oval/wikipedia huggingface dataset:
Henry Pym
Henry Pymin seuraajat > Clint Barton

Clint Barton joka tunnetaan paremmin nimellä Haukansilmä otti itselleen Pymin Goljatti-identiteetin Pymin itsensä ryhtyessä Kimalaiseksi.
Henry Pymin seuraajat > Bill Foster

Tohtori Bill Foster oli Pymin laboratorioapulainen ja otti itselleen lyhyeksi aikaa Jätti-identiteetin. Foster oli ennen vetäytymistään tunnettu myös omalla supersankarinimellään Mustana Goljattina. Myöhemmin Foster kuitenkin luopui eläkeaikeistaan ja on palannut taistelemaan rikollisuutta vastaan käyttäen vanhaa Goljatti-nimeään. Foster menetti henkensä taistelussaan rikollisuutta vastaan.
Henry Pymin seuraajat > Scott Lang

Scott Lang oli varas, joka Rautamiehen ja Pymin ansiosta palasi kaidalle tielle. Hän toimi pitkän aikaa toisena Muurahaismiehenä ja toimi läheisesti Ihmenelosten kanssa. Nykyään Scott Lang on saanut surmansa taistelussa rikollisuutta vastaan.
Henry Pymin seuraajat > Erik Josten

Erik Josten toimi uransa alussa Voimamies-nimisenä superrikollisena. Myöhemmin Voimamies-nimitystä käyttänyt Luke Cage taisteli Jostenia vastaan nimensä väärinkäytösten vuoksi. Josten vaihtoikin nimensä Goljatiksi ja liityttyään supersankariryhmä Ukonnuoliin otti itselleen vielä uuden nimen kutsuen itseään Atlakseksi.
Henry Pymin seuraajat > Rita DeMara

Rita DeMara aloitti uransa myös superroistona. Toimittuaan jonkin aikaa Pahuuden Mestareissa DeMara liittyi lyhyeksi ajaksi Kostajiin.
Henry Pymin seuraajat > Eric O’Grady

Eric O’Grady on uusin Muurahaismiehen identiteettiä käyttävä sankari. O’Grady on alemman tason YPKVV:n agentti, joka sattumalta saa käsiinsä Muurahaismiehen asun. O’Grady on kuitenkin itsekeskeinen sankari, joka ajattelee ensisijaisesti itseään vaikka taisteleekin aktiivisesti rikollisuutta vastaan.
Muissa medioissa > Elokuvat

Henry Pym oli isossa roolissa Ultimate Avengers- ja Ultimate Avengers 2 -piirroselokuvissa. Hahmoa ääninäytteli näyttelijä Nolan North.
Muissa medioissa > Elokuvat > Marvel Cinematic Universe

Marvel Cinematic Universen elokuvissa Hank Pymiä näyttelee Michael Douglas.
Hahmo teki ensiesiintymisensä elokuvassa Ant-Man (2015). Pym oli nuorena S.H.I.E.L.D.:in agentti ja alkuperäinen Muurahaismies joka teki löydön kokoa muuttavista hiukkasista ja kehitti Muurahaismiehen puvun. Vuonna 1987 hän suoritti tehtävää vaimonsa Janet van Dynen kanssa, joka käytti Ampiaisen pukua. Mutta Janet katosi kvanttimaailmaan ja myöhemmin Pym havaitsi S.H.I.E.L.D.:n yrittävän kopioida hänen teknologiaansa. Hän erosi S.H.I.E.L.D.:istä, luopui Muurahaismies-puvun käytöstä ja etääntyi tyttärestään Hopesta, koska kieltäytyi tekemästä hänestä puvun uutta kantajaa, peläten tälle käyvän samoin kuin Janetille. Pym perusti oman yrityksen nimeltä Pym Technologies, jonka hallinnan hänen entinen oppipoikansa Darren Cross vei häneltä käyttääkseen myydäkseen Pymin teknologiasta kehitetyn Keltatakki-puvun sotilaallisiin tarkoituksiin. Crossin pysäyttämiseksi Pym löytää itselleen sopivan seuraajan Muurahaismieheksi: Scott Langin. Mutta kun Scott palasi kvanttimaailmasta takaisin kukistettuaan Crossin, Pym alkoi etsiä keinoa selvittää oliko Janet vielä elossa ja antoi Hopelle päivitetyn version Ampiaisen puvusta.
Elokuvassa Ant-Man and the Wasp (2018) Pym oli rakennuttanut kutistettavan laboratorion ja siihen laitteen nimeltä kvanttitunneli, jolla pystyisi matkustamaan kvanttimaailmaan. Mutta sitten rikollinen nimeltä Sonny Burch sekä kvanttirakenteeltaan epävakaa hahmo nimeltä Aave havittelevat teknologiaa itselleen. Aave paljastuu Ava Starriksi, Pymin kuolleen kollegan Elihas Starrin tyttäreksi, joka Pymin toisen kollegan Bill Fosterin avustuksella pyrkii saamaan kehonsa taas vakaaksi. FBI pidättää Pymin ja Hopen, mutta nämä pääsevät pakoon ja Pym matkustaa itse kvanttimaailmaan pelastamaan Janetin. Janet parantaa Avan tilan väliaikaisesti, mutta elokuvan lopussa kun Scott lähetetään kvanttimaailmaan hakemaan lisää kvanttienergiaa, Pym, Janet ja Hope muuttuvat tuhkaksi, Thanoksen käytettyä Ikuisuuden rautahanskaa ja Ikuisuuskiviä, kuten elokuvassa Avengers: Infinity War oli näytetty.
Elokuvassa Avengers: Endgame nuori Hank Pym tekee lyhyen esiintymisen vuoteen 1970 sijoittuvassa kohtauksessa, vuodesta 2023 tullut Steve Rogers houkuttelee hänet muualle saadakseen tämän laboratoriosta Pym-hiukkasia voimanlähteeksi aikamatkustusvarusteisiinsa, jotta voisi palata vuoteen 2023. Bruce Banner käyttää Kostajien toteuttaman ”aikaryöstön” jälkeen Ikuisuuskiviä palauttaakseen Pymin ja muut Thanokset uhrit jälleen henkiin. Pym nähtiin myöhemmin vieraana Tony Starkin hautajaisissa.
Muissa medioissa > Televisio

Henry Pym esiintyi vakituisena hahmona amerikkalaisessa The Avengers: United They Stand piirretyssä. Sarja ei saavuttanut laajaa suosiota ja sen teko rajoittui 13 episodiin. Henry Pymin hahmoa dubbasi näyttelijä Rod Wilson.
Muissa medioissa > Videopelit

Henry Pym esiintyy Marvel: Ultimate Alliance -pelissä NPC-hahmona, joka antaa pelaajalle arvokkaita vihjeitä, joiden avulla erilaiset pulmat ovat helpompia.
Iranin Pasteur-instituutti

| Iranin Pasteur-instituutti Pasteur Institute of Iran انستیتو پاستور ایران |
| --- | --- |


Tutkimuslaitoksen tiedot
Perustettu:  1921
Sijainti:  Teheran, Iran
Pääkonttori:  69 Xiyābān Pāstur, Teheran, Iran
Ministeriö:  Iranin terveysministeriö
Tutkimusala:  biolääketiede, kansanterveys
Johtaja:  Alireza Biglari
Iranin Pasteur-instituutti (pers. ‏انستیتو پاستور ایران‎, Anstitu-ye Pāstur-e Irān; engl. Pasteur Institute of Iran, IPI; ) on Iranin pääkaupungissa Teheranissa toimiva biolääketieteellinen tutkimus-, tuotanto- ja koulutuslaitos, joka toimii kansanterveyden parissa. Sillä on tärkeä asema Iranin rokotetutkimuksessa ja -tuotannossa sekä infektiosairauksien leviämisen rajoittamisessa. IPI on tuottanut esimerkiksi isorokko-, kolera-, BCG- ja rekombinoitua hepatiitti B-rokotetta. Laitos Pasteur-instituuttien verkostoon kuuluvista runsaasta 30:stä tutkimuslaitoksesta.
Tutkimuslaitoksella on tutkimuskeskukset Amolissa ja Hamadanissa.
Iranin Pasteur-instituutin tarve oli tullut ilmi vuosien 1918-1919 influenssapandemian tapettua satojatuhansia Persian tuolloisesta noin kymmenestä miljoonasta asukkaasta. Tästä syystä Iranin ulkoministeri Firuz Mirzā Noṣrat-al-Dawla, joka johti vuonna 1919 Persian delagaatiota Pariisin rauhankonferenssissa, otti yhteyttä Pasteur-instituuttiin tytärinstituutin perustamiseksi toimimaan Persian kansanterveydellisten haasteiden parissa. Tehdyn sopimuksen seurauksena vuonna 1920 ranskalainen bakterologi Joseph Mesnard (1860-1950) tuli vuonna 1920 Teheraniin tutkimuslaitosta perustamaan ja toimimaan sen ensimmäisenä johtajana. Pariisin Pasteur-instituutti avattiin virallisesti 10. elokuuta 1921.
Aiheesta muualla

Pasteur Institute of Iran (Arkistoitu – Internet Archive) (englanniksi) (pasteur.ac.ir)
Akanlu Research Center -  Research Center for Emerging and Reemerging Infectious Diseases (englanniksi) (pasteur.ac.ir)
North Research Center (NRC) of Pasteur Institute of, Amol (Arkistoitu – Internet Archive) (englanniksi) (pasteur.ac.ir)
Valtiollisia tai maanosan kansanterveyslaitoksia
| --- | --- |
Eurooppa:    ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:    IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:     Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:    ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:   AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
Nikobaarien piirikunta

Nikobaarien piirikunta (hindiksi निकोबार जिला, Nikobāra jilā, engl. Nicobar district) on eteläisin Intian Andamaanien ja Nikobaarien territorion kolmesta piirikunnasta. Se pitää sisällään Nikobaarien saariston. Piirikunnan pääkaupunki on Car Nicobar.
Vuoden 2011 väestönlaskennassa Nikobaarien piirikunnassa oli 36 842 asukasta.
Huntingdon

| Huntingdon |
| --- | --- |
 Kaikkien pyhien kirkko Huntingdonin kauppatorin laidalla.
 fiHuntingdon 
 52°20′10″N, 0°10′19″W 
Valtio:  Yhdistynyt kuningaskunta
Osa:  Englanti
Hallintoalue:  Itä-Englanti
Kreivikunta:  Cambridgeshire
Hallintopiiri:  Huntingdonshire
Maantiede
Kokonaispinta-ala:  9,92 km²
Väestö
Väkiluku (2018):  25 662
Väestötiheys:  2 587 as./km²
 www.huntingdontown.gov.uk 
Huntingdon on noin 26 000 asukkaan kaupunki ja kunta (civil parish) Cambridgeshiren kreivikunnassa eteläisessä Keski-Englannissa, Great Ouse -joen pohjoisrannalla. Se sai kunnan arvon vuonna 1205 Juhana Maattoman määräyksestä, ja on nykyisin Huntingdonshiren aluehallinnon keskus. Se tunnetaan parhaiten Oliver Cromwellin synnyinpaikkana. Eräissä versioissa tarua Robin Hood oli Huntingdonin jaarli.
Alue

Kunta sijaitsee Great Ouse -joen pohjoisrannalla, Godmanchesteria vastapäätä ja lähellä lännessä olevaa St Ivesin kuntaa ja idässä olevaa Bramptonin kylää. Huntingdoniin kuuluu nykyään Hartfordin kylä sen itäpuolella ja Oxmoorin, Stukeley Meadowsin ja Hinchingbrooken alueet sen pohjois- ja länsipuolella.
Godmanchesterin, Huntingdonin ja Bramptonin välillä sijaitsee Englannin suurin niitty, Portholme Meadow. Se on kooltaan noin neliökilometrin kokoinen ja sen lajistoon kuuluu useita harvinaisia heinä-, kukka- ja sudenkorentolajeja.
Lähistöllä, neljän kilometrin säteellä sijaitsee kolme RAF:n tukikohtaa: RAF Brampton, RAF Wyton ja RAF Alconbury, joista jälkimmäinen on nykyisin Yhdysvaltain ilmavoimien käytössä.
Huntingdon on aiemmin ollut tunnettu useista kirkoistaan. Nykyään siellä sijaitsee vain neljä Englannin kirkon kirkkoa, jotka yhdessä läheisten Great Stukeleyn ja Little Stukeleyn kirkkojen kanssa muodostavat Huntingdonin seurakuntayhtymän, joka kuuluu Elyn hiippakuntaan.
Aiheesta muualla

Kuvia tai muita tiedostoja aiheesta Huntingdon Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Huntingdon
Kaupungin kyltti
Käännös suomeksi
Nolot vartalot

| Nolot vartalot> Embarrassing Bodies |
| --- | --- |
Kestoaika:  47 minuuttia
Pääosissa:  Pixie McKenna Dawn Harper Christian Jessen James Russell Juontaja Ashley Jensen
Alkuperämaa:   Englanti
Alkuperäiskieli:  brittienglanti
Verkko:   Channel 4  Fox
Esitetty:  2007 – 2015
Tuotantokausia:  8
Vastaava(t) tuottaja(t):  Sarah Eglin Steph Harris Dan Jones
Aiheesta muualla
IMDb 
Nolot vartalot (engl. Embarrassing Bodies) on brittiläinen tositelevisiosarja. Ohjelmassa tavataan ihmisiä, jotka häpeävät omaa vartaloansa ja kaipaavat nopeasti lääkärin apua vaivaan. Ohjelma alkoi brittiläisellä Channel 4-kanavalla vuonna 2007. Suomessa ohjelman esittäminen alkoi Fox-kanavalla 18. elokuuta 2012.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Embarrassing Bodies
Infinita Plango Vulnera

| Infinita Plango Vulnera Silentium |
| --- | --- | --- |

Studioalbumin tiedot
 Äänitetty : 1999, Studio Watercastle, Jyväskylä
 Julkaistu: 1999
 Tyylilaji: goottimetalli
 Kesto: 47.22
 Levy-yhtiö: Spikefarm Records
Silentiumin muut julkaisut
|   | Infinita Plango Vulnera 1999 | Altum 2001 |
Infinita Plango Vulnera on suomalaisen goottimetallin yhtyeen Silentiumin esikoisalbumi. Se on julkaistu vuonna 1999, ja se on Spinefarm Recordsin alajakson Spikefarm Recordsin ensimmäinen julkaisu.
Kappaleet

Solicitude – 2.23
Forever Sleep – 3.20
Redemption – 5.50
Autumn Heart – 5.36
Whatever the Pain – 5.39
Maiden of the Forest – 5.26
Requiem – 6.26
With Blood Adorned – 4.27
At the Dawn I Wept – 4.49
Solicitude – 3.26 (Instrumentaali)
Kokoonpano

Matti Aikio – laulu, basso
Tiina Lehvonen – laulu
Juha Lehtioksa – kitara
Toni Lahtinen – kitara
Janne Ojala – rummut
Sami Boman – kosketinsoitin
Jani Laaksonen – viulu
Kokoonpano > Muut tekijät

Arttu Sarvanne – äänittäjä
Mikko Karmila – miksaaja
Mika Jussila – masteroija
Aiheesta muualla

Albumi Infinita Plango Vulnera Encyclopaedia Metallum -sivustolla (englanniksi)
Infinita Plango Vulnera discogs.com -sivustolla
Octavian Popescu

Octavian Popescu tammikuussa 2022.
Octavian George Popescu (s. 27. joulukuuta 2002) on romanialainen jalkapalloilija, pelipaikaltaan laitahyökkääjä. Hän edustaa kotimaassaan FCSB:tä.
Popescu on pelannut Romanian A-maajoukkueessa viisi ottelua maaliskuusta 2022 alkaen.
Neil Fox (juontaja)

| Neil Fox |
| --- | --- |
 Neil Fox vuonna 2007.
Henkilötiedot
Syntynyt: 12. kesäkuuta 1961 (ikä 63) Lontoo, Englanti
Kansalaisuus:   Iso-Britannia
Ammatti:  juontaja
Neil Andrew Howe Fox (s. 12. kesäkuuta 1961 Lontoo) on brittiläinen radio- ja televisiojuontaja. Hän on toiminut juontajana muun muassa Capital Radiossa ja myöhemmin Magic 105.4 FM:llä. Televisiossa hän oli yhtenä Pop Idolin tuomareista. Fox on saanut yhdeksän Sony-palkintoa ja hänet on valittu Radio Academyn Hall of Fameen.
Octavio Cisneros

Octavio Cisneros (s. 19. heinäkuuta 1945) on kuubalaissyntyinen yhdysvaltalainen roomalaiskatolinen piispa. Hänet vihki papiksi Brooklynin hiippakuntaan Francis John Mugavero 29. toukokuuta 1971. Hänet nimitettiin 6. kesäkuuta 2006 Brooklynin vihkipiispaksi sekä Eanach Dúinin titulaaripiispaksi, ja piispaksi vihkiminen seurasi 22. elokuuta. Pääkonsekraattorina toimi Nicholas Anthony DiMarzio, jota avustivat Thomas Vose Daily ja Ignatius Anthony Catanello.
Cisneros syntyi Las Villasin maakunnassa kolmantena Roberto Cisnerosin ja Olga Lezcanon neljästä lapsesta. Pian hänen syntymänsä jälkeen perhe muutti Havannaan. Cisneros pääsi lokakuussa 1961 Yhdysvaltoihin poliittisena pakolaisena. Tämä oli osa Operaatio Peter Pania, jonka myötä tuotiin Kuubasta 14 000 alaikäistä Yhdysvaltoihin ilman vanhempiaan.
Neil Dudgeon

| Neil Dudgeon> Henkilötiedot |
| --- | --- |
Syntynyt: 2. tammikuuta 1961 (ikä 63) Doncaster, Yorkshire
Näyttelijä
Aktiivisena:  1987–
Merkittävät roolit:  John Barnaby (Midsomerin murhat) Greg Lestrade (Sherlock Holmes: Tapaus silkkisukka)
Aiheesta muualla
IMDb 
Elonet
Neil Dudgeon (s. 2. tammikuuta 1961 Doncaster, Yorkshire, Englanti) on englantilainen näyttelijä. Hänet tunnetaan parhaiten ylikomisario John Barnabyn roolista ITV:n sarjassa Midsomerin murhat. Dudgeon on näytellyt sarjassa pääroolia 13 kaudesta lähtien (2011–), kun John Nettlesin hahmo lähti sarjasta. Vuonna 2012 Dudgeon oli ehdokkaana Golden Nymph -palkinnon saajaksi roolistaan sarjassa.
Hänet tunnetaan myös roolistaan Greg Lestradena televisioelokuvassa Sherlock Holmes: Tapaus silkkisukka (2004).
Huuhkajat

| Huuhkajat |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Huuhkajat Bubo  Duméril, 1805
Katso myös
   Huuhkajat Wikispeciesissä   Huuhkajat Commonsissa 
Infobox OKNimi-testi OK: 
Huuhkajat (Bubo) on pöllöjen heimoon kuuluva lintusuku.
Huuhkajalajit

aavikkohuuhkaja (Bubo ascalaphus)
afrikanhuuhkaja (Bubo capensis)
amerikanhuuhkaja (Bubo virginianus)
filippiinienhuuhkaja (Bubo philippensis)
harmaahuuhkaja (Bubo coromandus)
huuhkaja (Bubo bubo)
hyönteishuuhkaja (Bubo leucostictus)
kalliohuuhkaja (Bubo bengalensis)
pikkuraitahuuhkaja (Bubo poensis)
raitahuuhkaja (Bubo shelleyi)
savannihuuhkaja (Bubo lacteus)
sundanhuuhkaja (Bubo sumatranus)
tuhkahuuhkaja (Bubo cinerascens)
tunturipöllö (Bubo scandiacus)
täplähuuhkaja (Bubo africanus)
täplävatsahuuhkaja (Bubo nipalensis)
äyriäishuuhkaja (Bubo blakistoni)
Octavian Nemescu

Octavian Nemescu (29. maaliskuuta 1940 Pașcani – 7. marraskuuta 2020 Bukarest) oli romanialainen säveltäjä. Hänen tuotantonsa koostuu pääasiassa orkesteri- ja kamarimusiikkiteoksista. Hänen musiikkiaan on esitetty Romanian lisäksi Australiassa, Itävallassa, Belgiassa, Suomessa, Ranskassa, Saksassa, Unkarissa, Israelissa, Italiassa, Japanissa, Moldovassa, Alankomaissa, Puolassa, Espanjassa ja Sveitsissä.
Nemescu opiskeli Bukarestin kansallisessa musiikkiyliopistossa vuosina 1956–1963. Hänelle opettivat sävellystä Mihail Jora, harmoniaa Paul Constantinescu sekä orkestraatiota Alexandru Pașcanu ja Anatol Vieru. Myöhemmin hän opiskeli Sigismund Toduțăn johdolla Cluj-Napocan Gheorghe Dima -musiikkiakatemiassa, josta hän sai musiikin tohtorin arvon musiikkitieteessä. Nemescu sai useita palkintoja ja tunnustuksia sekä Romaniassa että ulkomailla. Näihin lukeutuu vuonna 1970 Yhdysvalloissa myönnetty Aaron Copland -palkinto. Vuonna 2004 Nemescu nimitettiin Romaniassa Ordinul Meritul Culturalin ensimmäisen luokan upseeriksi.
Nemescu kirjoitti monia artikkeleita ja kirjan Capacitatile semantice ale muzicii (1983). Nemescusta tuli vuonna 1990 sävellyksen professori Bukarestin kansallisessa musiikkiyliopistossa.
Innocent Emeghara

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Innocent Nkasiobi Emeghara
Syntymäaika: 27. toukokuuta 1989 (ikä 35)
Syntymäpaikka: Lagos, Nigeria
Pelipaikka: hyökkääjä
Pituus: 170 cm
Paino: 68 kg
Seura
Seura: San Jose Earthquakes
Pelinumero: 11
Junioriseurat
: FC Töss
: Winterthur
: Zürich
Seurat
| Vuodet | Seura | O | (M) |
| 2006–2009 | Zürich II | 47 | (16) |
| 2009–2010 | Winterthur | 28 | (17) |
| 2010–2011 | Grasshopper | 40 | (14) |
| 2011–2013 | Lorient | 28 | (5) |
| 2012 | → Lorient II | 6 | (3) |
| 2013 | → Siena (laina) | 17 | (7) |
| 2013–2014 | Siena | 0 | (0) |
| 2013–2014 | → Livorno (laina) | 30 | (4) |
| 2014–2015 | Karabah | 8 | (5) |
| 2015– | SJ Earthquakes | 4 | (1) |
| Yhteensä | Yhteensä | 249 | (85) |
Maajoukkue
| 2011 | Sveitsi U21 | 8 | (5) |
| 2012 | Sveitsi U23 | 3 | (1) |
| 2011– | Sveitsi | 9 | (0) |
 Seurajoukkueuran tilastot kattavat vain kansalliset sarjat, päivitetty 29. maaliskuuta 2015.  Maajoukkueuran tilastot päivitetty 29. maaliskuuta 2015.
Innocent Nkasiobi Emeghara (s. 27. toukokuuta 1989 Lagos) on nigerialais-sveitsiläinen jalkapalloilija, pelipaikaltaan hyökkääjä. Hän edustaa kaudella 2015 Major League Soccerissa pelaavaa San Jose Earthquakesia.
Seurajoukkueura

Emeghara edusti juniorina FC Tössiä, Winterthuria ja Zürichiä. Ensimmäiset miesten sarjaottelunsa hän pelasi Zürichin kakkosjoukkueessa Sveitsin kolmanneksi korkeimmalla sarjatasolla kaudella 2006–2007. Sieltä Emeghara siirtyi toisella sarjatasolla pelaavaan Winterthuriin kaudeksi 2009–2010. Hän teki kauden aikana 17 maalia 28 sarjaottelussa ja siirtyi seuraavaksi kaudeksi pääsarjatasolle Superliigaan Grasshopperin joukkueeseen. Emeghara pelasi ensimmäisen pääsarjaottelunsa 17. heinäkuuta 2010 Neuchâtel Xamaxia vastaan. Hän teki Grasshopperille 14 maalia 40 sarjaottelussa, ja elokuussa 2011 seura myi hänet 2,5 miljoonalla eurolla Ranskan pääsarjassa Ligue 1:ssä pelaavaan Lorientiin.
Kaudella 2011–2012 Emeghara pelasi Lorientissa 27 sarjaottelua ja teki viisi maalia, mutta kauden 2012–2013 syyspuoliskolla hän pääsi pelaamaan vain yhdessä edustusjoukkueen sarjaottelussa saaden peliaikaa lähinnä seuran kakkosjoukkueessa. Tammikuussa 2013 Emeghara lainattiinkin Italian pääsarjassa Serie A:ssa pelaavaan Sienaan. Siellä hän teki kevätkauden aikana seitsemän maalia 17 sarjaottelussa, ja Siena hankki hänet pysyvästi heinäkuussa 2,8 miljoonan euron siirtosummalla.
Kuitenkin jo elokuussa Emeghara lainattiin kaudeksi 2013–2014 samassa sarjassa pelaavaan Livornoon. Hän pelasi kauden aikana 30 Serie A -ottelua ja teki niissä neljä maalia. Kauden päätyttyä Emegharan sopimusta Sienassa ei jatkettu, ja lokakuussa 2014 hän siirtyi vapaana pelaajana Azerbaidžanin valioliigassa pelaavaan Karabahiin. Emeghara ehti tehdä seuralle viisi maalia kahdeksassa sarjaottelussa, mutta jätti seuran jo tammikuussa 2015 ja liittyi Major League Soccerissa pelaavaan San Jose Earthquakesiin helmikuussa.
Maajoukkueura

Emeghara pelasi vuonna 2011 Sveitsin alle 21-vuotiaiden maajoukkueessa kahdeksan ottelua, joissa hän teki viisi maalia. Näistä otteluissa viisi hän pelasi alle 21-vuotiaiden EM-kilpailuissa, joissa Sveitsi saavutti hopeaa. Emeghara teki turnauksessa maalin Islantia vastaan pelatussa alkulohkon ottelussa. Hän oli mukana myös kesäolympialaisissa 2012 pelaten turnauksessa kolme ottelua. Emeghara teki olympialaisissa maalin Etelä-Koreaa vastaan pelatussa ottelussa.
Sveitsin A-maajoukkueessa hän oli tehnyt ensiesiintymisensä jo ennen edellä mainittuja turnauksia Englantia vastaan pelatussa EM-karsintaottelussa 4. kesäkuuta 2011. Emeghara pelasi yhteensä neljä ottelua EM-kilpailujen 2012 karsinnoissa ja yhden ottelun MM-kilpailujen 2014 karsinnoissa.
Noriega

Noriega on muun muassa seuraavien henkilöiden sukunimi:
Adela Noriega (s. 1969), meksikolainen näyttelijä
Eric Noriega, venezuelalainen Tuhkimotarina-sarjassa esiintynyt näyttelijä
Javier Noriega (s. 1980), espanjalainen uimari
Manuel Noriega (1934–2017), Panaman sotilasdiktaattori 1983–1989
Sigifredo Noriega Barceló (s. 1951), meksikolainen katolinen piispa
Zenón Noriega Agüero (1900–1957), perulainen kenraali, Perun presidentti 1950
| --- | --- |
: Tällä täsmennyssivulla luetellaan henkilöitä, joilla on sama sukunimi.
Innocence – viattomuus

| Innocence – viattomuus> Innocence |
| --- | --- |
 Elokuvan mainosjuliste
Ohjaaja:  Lucile Hadžihalilović
Käsikirjoittaja:  Lucile Hadžihalilović
Perustuu:  Frank Wedekindin pienoisromaaniin
Tuottaja:  Patrick Sobelman
Säveltäjä:  Richard Cooke
Kuvaaja:  Benoît Debie
Leikkaaja:  Adam Finch
Lavastaja:  Patrick Hella
Pääosat:  Zoé Auclair Lea Bridarolli Bérangère Haubruge Marion Cotillard Hélène de Fougerolles
Valmistustiedot
Valmistusmaa:  Belgia Ranska Yhdistynyt kuningaskunta
Tuotantoyhtiö:  Ex Nihilo
Levittäjä:  Netflix
Ensi-ilta:   12. tammikuuta 2005  18. marraskuuta 2005
Kesto:  122 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Innocence – viattomuus (ransk. Innocence) on vuonna 2004 ensi-iltansa saanut Lucile Hadžihalilovićin käsikirjoittama ja ohjaama ranskankielinen elokuva. Tarina perustuu Frank Wedekindin kertomukseen Mine-Haha oder Über die körperliche Erziehung der jungen Mädchen (1903) ja sijoittuu mystiseen tyttöjen sisäoppilaitokseen, jonne uudet oppilaat saapuvat ruumisarkuissa.
Roolit

Iris – Zoé Auclair
Bianca – Bérangère Haubruge
Alice – Lea Bridaroslli
Neiti Eva – Marion Cotillard
Neiti Edith – Hélène de Fougerolles
Selma – Alisson Lalieux
Rose – Astrid Homme
Nadja – Ana Palomo-Diaz
Laura – Olga Peytavi-Müller
Vera – Joséphine Van Wambeke
Nikobaarienpöllönen

| Nikobaarienpöllönen> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Pöllöset Otus 
Laji::   alius
Kaksiosainen nimi
 Otus alius  Rasmussen, 1998  
Katso myös
   Nikobaarienpöllönen Wikispeciesissä   Nikobaarienpöllönen Commonsissa 
Infobox OKNimi-testi OKIUCN-testi OK: 
Nikobaarienpöllönen (Otus alius) on pöllöihin kuuluva lintu. Sitä tavataan  Intiassa Nikobaareilla ainakin Great Nicobarilla ja Nancowrylla, mutta ehkä myös Little Nicobarilla. Kansainvälinen luonnonsuojeluliitto luokittelu lajin vuonna 2000 puutteellisesti tunnetuksi, koska se tiedettiin vain muutamasta havainnosta. Se on 2000-luvulla kuitenkin havaittu olevan suhtellisen yleinen Great Nicobarilla, ja vuoden 2018 listauksessa laji on määritelty silmälläpidettäväksi.
Sen elinpiiriä ovat subtrooppiset ja trooppiset kosteat alavat metsät.
Aiheesta muualla

Nikobaarienpöllönen (Otus alius) BirdLife International Data Zone. (englanniksi)